ഒട്ടാവ ദ്വീപുകൾ

ഒട്ടാവ ദ്വീപുകൾ (ഇന്യൂട്ട്: Arviliit or Arqvilliit , ഇനുക്ടിടട് ഭാഷയിൽ "ബോഹെഡ് തിമിംഗലങ്ങളെ നിങ്ങൾ കാണുന്ന സ്ഥലം")Issenman, Betty. Sinews of Survival: The living legacy of Inuit clothing. UBC Press, 1997. pp252-254 കാനഡയിലെ ഹഡ്‌സൺ ഉൾക്കടലിന്റെ കിഴക്കേയറ്റത്ത് സ്ഥിതി ചെയ്യുന്നതും നിലവിൽ ജനവാസമില്ലാത്തതുമായ ദ്വീപുകളുടെ ഒരു കൂട്ടമാണ്. ഈ ദ്വീപഗണത്തിൽ ഏകദേശം 60N 80W അക്ഷാംശ രേഖാംശങ്ങളിൽ സ്ഥിതി ചെയ്യുന്ന 24 ചെറിയ ദ്വീപുകൾ ഉൾപ്പെടുന്നു.Columbia Gazetteer of North America , accessed May 30, 2007 ബൂത്ത് ദ്വീപ്, ബ്രോൺസൺ ദ്വീപ്, എഡ്ഡി ദ്വീപ്, ഗിൽമോർ ദ്വീപ്, ജെ. ഗോർഡൻ ദ്വീപ്, പട്ടീ ദ്വീപ്, പെർലി ദ്വീപ് എന്നിവയാണ് ഈ ദ്വീപഗണത്തിലെ പ്രധാന ദ്വീപുകൾ. 1,800 അടി (550 മീറ്റർ) വരെ ഉയരമുള്ള ഗിൽമോർ ദ്വീപിലാണ് ഇവിടുത്തെ ഏറ്റവും ഉയർന്ന സ്ഥലം സ്ഥിതിചെയ്യുന്നത്.Columbia Gazetteer of North America , accessed May 30, 2007 ക്യൂബെക്കിലെ ഉൻഗാവ പെനിൻസുലയുടെ വടക്കുപടിഞ്ഞാറൻ തീരത്ത് നിന്ന് അൽപ്പം അകലെയായി സ്ഥിതി ചെയ്യുന്ന അവ, ഹഡ്‌സൺ ഉൾക്കടലിലെ മറ്റ് തീരദേശ ദ്വീപുകളെപ്പോലെ, ചരിത്രപരമായി വടക്കുപടിഞ്ഞാറൻ പ്രദേശങ്ങളുടെ ഭാഗമായിരിക്കുകയും 1999-ൽ നുനാവട്ട് സൃഷ്ടിക്കപ്പെട്ടതോടെ ക്രൗൺ ലാൻറായി മാറുകയും ചെയ്തു. പുരാതന കാലം മുതൽ നുനാവിക് ഇൻയൂട്ട് വംശജർ കൈവശപ്പെടുത്തിയിരുന്ന ഈ ദ്വീപുകളിൽ 2007-ൽ ഒപ്പുവയ്ക്കപ്പെട്ട നുനാവിക് ഇൻയൂട്ട് ലാൻഡ് ക്ലെയിം ഉടമ്പടിയിലൂടെ അവർ ഭരണഘടനാപരമായി സംരക്ഷിത വിളവെടുപ്പും പ്രവേശന അവകാശവും നേടിയെടുത്തു.

 അവലംബം